વડાપ્રધાન મોદીએ જણાવ્યું કે ભારતની ઓળખ તેના ગામડાઓ થકી જ છે, મહાત્મા ગાંધીએ પણ આ વાત કહી હતી. વડાપ્રધાને જણાવ્યું કે અમારી સરકાર તમામ લોકોને સાથે રાખીને બાપૂના સ્વપ્નોને પૂરા કરશે. વડાપ્રધાને જણાવ્યું કે ગામડાના લોકોના અને અમારા સ્વપ્ન જોડાશે ત્યારે જ દેશ આગળ વધશે. આપણે તમામ લોકોએ કૈંક એવું કરવું જોઈએ કે જેનાથી આવનારી પેઢીની જિંદગીમાં બદલાવ આવી શકે. વડાપ્રધાને લોકોને હાંકલ કરી કે તમામ વ્યક્તિએ પોતાના બાળકોને ભણાવવા જોઈએ, કારણ કે સરકાર તો શાળા-પૈસા-ટીચર અને બેગ આપી શકે પરંતુ પ્રોત્સાહન તો તમારે જ તમારા બાળકોને આપવું પડશે.